Rímsky triptych je prvé básnické dielo, , ktoré uverejnil nie pod menom Karol Wojtyła, či pod niektorým zo svojich literárnych pseudonymov, ale pod pápežským menom Ján Pavol II.

Obsahuje tri fascinujúce meditácie o kráse stvorenia, o Sixtínskej kaplnke a o Abrahámovi. Rímsky triptych otvára lyrická pasáž popisujúca horský potok padajúci do údolia, na ktorého pozadí rozvíja autor úvahy o pominuteľnosti pozemského života. V druhom oddiele pápež predstavuje Sixtínsku kaplnku známu Michelangelovými nástropnými freskami. Záverečnú časť tvoria pápežove reflexie príbehu biblického Abraháma. Rímsky triptych je jedným z kľúčových diel pre pochopenie teológie tela.

Rímsky triptych nie je oficiálnym pápežským dokumentom, ale „vyznaním ideí a citov“, v ktorom sa autor zveruje „so svojimi osobnými myšlienkami a zážitkami“.

Prvá časť – Prameň – akoby lyrická ouvertúra, je spätá s „Večitým slovom“ v horskom prostredí. Druhá časť sa odohráva v Sixtínskej kaplnke, kde Michalangelove fresky neopakovateľným spôsobom hovoria o počiatku sveta a Poslednom súde. Tretia časť je meditáciou nad príbehom Abraháma, ktorý má podľa Božej vôle obetovať svojho syna Izáka.